18. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΟΙΝΩΝ ΠΡΟΝΟΙΑΣ ΚΑΙ ΕΡΓΑΣΙΑΣ Αριθ. 45047/π. 329 της 19 Ιουν. /1 Ιουλ.  1964 (ΦΕΚ Β΄ 245) Περί καθορισμού κατωτάτων ορίων αμοιβής ιατρών Οργανισμών Κοινωνικής Ασφαλίσεως αρμοδιότητος Υπουργείου Εργασίας. Έχοντες υπ’ όψιν: 1) Την παρ. 4 του άρθρ. 1 του Ν.Δ. 3623/1956 «περί καθορισμού των κατωτάτων ορίων ιατρικής αμοιβής και συνθηκών εργασίας των ιατρών», 2) τας διατάξεις του από 23.12.1957/ 1.2.1958 Β.Δ. «περί κανονισμού αμοιβών ιατρικών επισκέψεων και πράξεων και ιατροδικαστικών υπηρεσιών» (ΦΕΚ 15/1958, τεύχος Α΄), 3) τας υπ’ αριθ. 15667/Υ/169/31.3.1958 (ΦΕΚ 96/1.4.1958, τεύχος Β΄), 58678/Ε.1789/30.9.58 (ΦΕΚ 261 30.9.1958, τεύχος Β΄) 39041/6.5.1964 (ΦΕΚ 164/7.5.1964, τεύχος Β΄) ημετέρας κοινάς αποφάσεις, 4) τας σήμερον υφισταμένας οικονομικάς συνθήκας των Οργανισμών Κοινωνικής Ασφαλίσεως, αποφασίζομεν: Τροποιούμεν τας ανωτέρω αποφάσεις ημών, ως κάτωθι: Α΄. Ορίζομεν από 1 Ιουν. 1964 τα κατώτατα όρια αμοιβής των μη εμμίσθων ιατρών των παρεχόντων τας υπηρεσίας των κατ’ επίσκεψιν, πράξιν ή περίπτωσιν εις τους ησφαλισμένους των Οργανισμών Κοινωνικής Ασφαλίσεως αρμοδιότητος Υπουργείου Εργασίας, εξαιρέσει του Ιδρύματος Κοινωνικών Ασφαλίσεων, δι’ ο θέλει εκδοθή ειδικόν Β.Δ/μα, εις δραχ. 50 δι’ εκάστην επίσκεψιν εν τω οίκω του ιατρού και εις δραχ. 80 δι’ εκάστην επίσκεψιν εν τω οίκω του ασθενούς. Β΄. Ειδικώς δια τας περιοχάς της τέως Διοικήσεως Πρωτευούσης και του πρώην Δήμου Θεσσαλονίκης τα ως άνω κατώτατα όρια ορίζονται εις δραχ. 45 δι’ εκάστην επίσκεψιν εν τω οίκω του ιατρού και εις δραχ. 70 δι’ εκάστην επίσκεψιν εν τω οίκω του ασθενούς εξαιρέσει της πρώτης επισκέψεως προς ιατρούς νευρολόγους, καρδιολόγους και οφθαλμολόγους εν τω ιατρείω του ιατρού ή κατ’ οίκον ασθενούς, δι’ ην καταβάλλονται αι εν παρ. Α΄ αμοιβαί από της 1ης Ιουν. 1964. Ως πρώτη επίσκεψις προς τους ιατρούς των ως άνω ειδικοτήτων λογίζεται η πραγματοποιουμένη μετά παρέλευσιν μηνός από της προηγουμένης. Ειδικώς δια το Ταμείον Ασφαλίσεως Προσωπικού Η.Ε.Α.Π., ο μελετάται η υπαγωγή άπαντος του Προσωπικού της Δ.Ε.Η. τα ως άνω κατώτατα όρια ορίζονται δι’ άπασαν την Χώραν εις δραχ. 40 δι’ εκάστην επίσκεψιν εν τω οίκω του ιατρού και εις δραχ. 70 δι’ εκάστην επίσκεψιν εν τω οίκω του ασθενούς. Γ΄. Αι υπό των κεφαλαίων ΙΙ Ακτινολογία, VΙΙΙ Καρδιολογία και Χ Εργαστηριακαί του από 23.12.1957/1.2.58 Β.Δ/τος προβλεπόμεναι αμοιβαί της πρώτης και μικροτέρας στήλης ισχύουν από 1ης Ιουν. 1964 δι’ άπασαν την Χώραν, εξαιρέσει των περιοχών της τέως Διοικήσεως Πρωτευούσης και του πρώην Δήμου Θεσσαλονίκης δι’ ας ορίζονται μειωμέναι κατά 25%. Το Β.Δ. 23 Δεκ. 1957/1 Φεβρ. 1958 παρατίθεται κατωτ. εν σελ. 581. Δ΄. Αι υπό του κεφαλαίου Χ (Εργαστηριακά) του Β.Δ. της 23.12.1957/1.2.1958 προβλεπόμεναι αμοβαί της πρώτης και μικροτέρας στήλης δια τας περιπτώσεις: α) γενικής εξετάσεως ούρων, β) γενικής εξετάσεως αίματος, γ)εξετάσεως αίματος δι’ αρίθμησιν λευκών και τύπου αυτών, δ) εξετάσεως αίματος δι’ αρίθμησιν ερυθρών και αιμοσφαιρίνης, ε) εξετάσεως αίματος δια ταχύτητα καθιζήσεως ερυθρών αιμοσφαιρίων, ς) εξετάσεως αίματος δια χρόνον ροής και πήξεως, ζ) δια προσδιορισμόν ουρίας και σακχάρου αίματος, η) εξετάσεως αίματος δια χρόνον προθρομβίνης ή ΤΕST ηπαρίνης, ι) δια προσδιορισμόν εις το αίμα χολερυθρίνης, ια) δια προσδιορισμόν εις το αίμα χοληστερίνης, ιβ) ηπατικαί δοκιμασίαι ορού αίματος εν γένει και ιγ) εξετάσεις κοπράνων εν γένει, ορίζονται δι’ άπασαν την Χώραν μειωμέναι κατά 50%. Ε΄. Εις ας περιπτώσεις υπό Ταμείων τινών, καταβάλλονται αμοιβαί μεγαλύτεραι των δια της παρούσης οριζομένων, δύναται αύται να εξακολουθούν καταβαλλόμεναι. Κατά τα λοιπά έχουσιν εφαρμογήν αι μη  δια   της   παρούσης     τροποποιούμεναι   διατάξεις (Μετά τη σελ. 580) Σελ. 580,01 675 Ιατρικές Αμοιβές 34.Ζ.ε.17-18 της υπ’ αριθ. 58678/Ε. 1789/30.9.1958 ημετέρας κοινής αποφάσεως. Η παρούσα δημοσιευθήτω δια της Εφημερίδος της Κυβερνήσεως. Σελ. 580,02